Gangi áætlun stjórnvalda um afléttingu sóttvarnaráðstafana innanlands eftir verður öllum takmörkunum innanlands aflétt í síðari hluta júní og fjöldatakmörk gætu verið allt að 200 manns í byrjun næsta mánaðar. Forsenda þessa er að bólusetningaráætlanir standist. Heilbrigðisráðherra segir að samstaða sé um þessar aðgerðir innan ríkisstjórnarinnar.
Svandís Svavarsdóttir heilbrigðisráðherra kynnti fjögurra skrefa áætlun um afléttingu sóttvarnaráðstafana á ríkisstjórnarfundi í morgun. Hún verður kynnt síðar í dag og verður lögð til umsagnar í samráðsgátt stjórnvalda til 3. maí. Fyrsta skrefinu er þegar náð, það næsta er í byrjun maí.
Gangi áætlunin eftir verður þetta í lok júní. Svandís segir að samstaða hafi verið um áætlunina í ríkisstjórninni og að Þórólfur Guðnason sóttvarnalæknir hafi verið upplýstur um hana.
Sóttvarnalæknir setur ekki stafina sína á áætlun af þessu tagi af því að það er ekki hans verkefni heldur miklu frekar að gera tillögur til mín á grundvelli stöðu faraldursins hverju sinni. Þannig að það er svolítið annað verkefni en þegar stjórnvöld eru að reyna að sjá aðeins lengra fram í tímann.
Hvað gæti orðið til þess að þessi áætlun stæðist ekki? Breytingar á bólusetningaráætlunum, breytingar á faraldrinum sjálfum, við þekkjum þetta hingað til en við sjáum að það sem hefur verið að gerast með bóluefnin hafa verið góðar fréttir að undanförnu. Við getum mögulega byrjað að nota Janssen í þessari viku og við fengum þetta lán frá Norðmönnum með Astra, Pfizer hefur verið að herða á sínum plönum, við höfum verið að fá meira frá Pfizer en til stóð. Þannig að allar fréttir hafa verið jákvæðar að undanförnu. næsta vika lítur út fyrir að verða ennþá stærri en þessi þannig að við höfum bara verið að sjá góðar fréttir undanfarna daga.
Þannig að þú ert vongóð um að þessi áætlun haldist? Ég er það.
Hvernig verður sumarið? Ég held að það verði gott
Öllum takmörkunum innanlands verður aflétt í síðari hluta júní og fjöldatakmörk gætu verið allt að 200 manns í byrjun næsta mánaðar, gangi áætlun stjórnvalda eftir.. um afléttingu sóttvarnaráðstafana eftir.